|  |  |  |
| --- | --- | --- |
| **RAPORTI I VLERËSIMIT TË NDIKIMIT** | |  |
| **EMËRTIMI I PROPOZIMIT TË POLITIKËS** | Projektligj “Për një shtesë dhe ndryshime në ligjin nr. 10463, datë 22.09.2011 “Për menaxhimin e integruar të mbetjeve” i ndryshuar | |
| **MINISTRIA UDHËHEQËSE** | Ministria e Turizmit dhe Mjedisit | |
| **FAZA E POLITIKËS/VLERËSIMIT TË NDIKIMIT** | Finale | |
| **BURIMI I PROPOZIMIT TË POLITIKËS** | I brendshëm | |
| **DIREKTIVË/RREGULLORE E BE-së** | Jo e zbatueshme | |
| **PUBLIKIMET DHE STRATEGJITË E LIDHURA** | VKM nr. 418, datë 27.5.2020 “Për miratimin e Dokumentit të Politikave Strategjike dhe të Planit Kombëtar për menaxhimin e Integruar të Mbetjeve” | |
| **DATA E KONSULTIMIT PUBLIK** | 28.7.2022-1.11.2022 | |
| **DATA E VLERËSIMIT TË NDIKIMIT** | 13.11.2023 | |
| **A E KA SHQYRTUAR KRYEMINISTRIA VLERËSIMIN E NDIKIMIT?**  **NËSE PO, JEPNI DATËN E SHQYRTIMIT** | Po, datë 12.2023 | |
| **NUMRI I VLERËSIMIT TË NDIKIMIT** | 2023-MTM-4 | |
| **TE DHËNA KONTAKTI**  **(EMRI, E-MAIL, NUMRI I TELEFONIT TË PERSONIT TË KONTAKTIT)** | Elvana Ramaj  *e-mail*-i: elvana.ramaj[@turizmi.gov.al](mailto:ornela.shoshi@turizmi.gov.al)  numri i telefonit: 0692121425 | |
|  | | |
| **PJESA 1: PËRMBLEDHJE EKZEKUTIVE**  **(Maksimumi 2 faqe)** | | |
| **PËRKUFIZIMI I PROBLEMIT**  *Cili është problemi në shqyrtim dhe cilat janë shkaqet e tij? Pse është e nevojshme ndërhyrja qeverisë?*  Në vijim të Këshillimit Kombëtar të kryer në vitin 2022, rezultoi se qytetarët vlerësuan në përgjigje të pyetjes nr. 9, se qeveria duhet të tregohet më e ashpër, jo vetëm me subjektet por edhe me individët që ndotin mjedisin.  Në këtë kontekst për fushën e menaxhimit të integruar të mbetjeve u evidentua fakti se legjislacioni aktual për menaxhimin e integruar të mbetjeve, parashikon dispozita për kundërvajtje administrative për persona që nënkupton persona fizikë dhe juridikë, ndërkohë që nuk parashikohen dispozita specifike për individët, për veprimet që kryejë individët në kundërshtim me dispozitat për menaxhimin e integruar të mbetjeve. Gjithashtu vlera e masës së gjobave të përcaktuar nga Ligji nr. 10463, datë 22.9.2011 “Për menaxhimin e integruar të mbetjeve”, të ndryshuar nuk reflekton stadin aktual të zhvillimit ekonomik dhe social.  Bazuar në këto rezultate u vlerësua dhe nisi puna nga Ministria përgjegjëse për mjedisin për adresimin e vullnetit të shprehur nga qytetarët dhe njëkohësisht për të plotësuar çështjen e kundërvajtjeve për individët. Për këtë nevojitet që të vendosen masa ndëshkuese për veprimet që lidhen me keqmenaxhimin e mbetjeve nga individët dhe njëkohësisht të forcohen masat për kundërvajtjet e kryera nga persona fizikë dhe juridikë, sipas kuptimit për këtë term në ligjin bazë për menaxhimin e integruar të mbetjeve, të vitit 2011.  Specifikisht në lidhje me kundërvajtjet Ligji nr. 10463, date 22.09.2011 “Për menaxhimin e integruar të mbetjeve”, i ndryshuar në nenin 61 të tij parashikom se ndalohen:  a) hedhja apo groposja e të gjitha llojeve të mbetjeve në vende publike;  b) hedhja apo groposja e të gjitha llojeve të mbetjeve në parcelat bujqësore të mbjella ose jo, në anë të kanaleve kulluese e ujitëse, si dhe në çdo vend tjetër ku dëmtohen toka, bima dhe kafsha;  c) hedhja apo groposja e të gjitha llojeve të mbetjeve në toka bujqësore;  ç) djegia e të gjitha llojeve të mbetjeve në kundërshtim me këtë ligj;  d) braktisja, depozitimi apo asgjësimi i pakontrolluar i mbetjeve.  Çdo veprim në kundërshtim me këto dispozita nga persona fizikë dhe juridikë dënohet me gjobë. Ndërkohë për individët legjislacioni aktual nuk ka parashikime ligjore.  Gjithashtu forcimi i masës së gjobave në masën 30 % është vlerësuar si e nevojshme për faktin se vlerat aktuale të masës së gjobave për mbetjet janë të vitit 2011 dhe nuk pasqyrojnë në mënyrë reale ndryshimet e ndodhura për më shumë se një dekadë në këtë fushë.  Së fundi edhe procedura e ekzekutimit të masës së gjobave të vëndosura, duke mos qenë titull ekzekutiv, ka krijura vonesa dhe tejzgajtje të mundësisë së vjeljes së tyre. | | |
| **OBJEKTIVAT**  *Cilat janë objektivat dhe efektet e synuara të propozimit?*   * Nëpërmjet këtij propozimi synohet arritja e objektivave si vijon: * Reduktimi i ndotjes së mjedisit si rezultat i mirëmenaxhimit të mbetjeve nga individët dhe subjektet; * Rritja e efikasitetit të sanksioneve administrative për aktivitete që lidhen me menaxhimin e integruar të mbetjeve; * Progres në arritjen e standarteve në menaxhimin e integruar të mbetjeve; * Vendosja e masës reale të skansioneve në përputhje me zhvillimet e viteve të fundit në fushën e menaxhimit të integruar të mbetjeve; * Minimizimi i ndikimeve negative në mjedis nga përdorimi i metodave jo të duhura për menaxhimin e mbetjeve. * Ndërgjegjësimi i individëve dhe bizneseve për moskryerjen e veprimeve në dëm të mjedisit, nëpermjet organizimit të fushatave sensibilizuese; * Rritja e efikasitetit të rrjetit të institucioneve përgjegjesë për zbatimin e rregullave të aplikueshme për menaxhimin e integruar të mbetjeve, që kontribon në mbrojtjen e mjedisit, nëpërmjet kryerjes më rigorozitet të proceseve inspektuese. | | |
| **OPSIONET E POLITIKAVE**  *Cilat janë opsionet kryesore të politikave, duke përfshirë mënyrat ndaj rregullimit? Duhet të bëni krahasimin e avantazheve/përfitimeve kryesore dhe të dizavantazheve/kostove të opsioneve të mundshme. Duhet të përcaktoni detajet në lidhje me opsionin e preferuar.*  Për arritjen e objektivave të politikës janë shqyrtuar opsionet e mëposhtme:   * **Opsioni 0 (*status quo)*:** - Nuk ndërhyhet me ndryshim apo politikë të re.   Aktualisht procesi i ekzekutimit të gjobave për kundërvajtjet që lidhen me menaxhimin e integruar të mbetjeve është në nivel shumë të ulët për shkak të ankimimit administrativ dhe gjyqësor të gjobës, duke zgjatur kështu në kohë procesin dhe duke humbur qëllimin e vendosjes së sanksionit për menaxhimin e integruar të mbetjeve.  Gjithashtu legjislacioni ekzistues nuk ka parashikime për individin për kundërvajtjet e mundshme të kryera prej tij, duke i bërë shumë të vështira sanksionet për këtë kategori.    **Opsioni 1:** - Hartimi i një ligji të ri “**Për menaxhimin e integruar të mbetjeve”, i ndryshuar.** Kjo alternativë nuk mund të realizohet me nismën aktuale, pasi ligji do të amendohet vetëm në dy nene si dhe shtohet një nen i ri.  **Opsioni 2**: - Amendimi/ndryshimi i ligjit ekzistues “**Për menaxhimin e integruar të mbetjeve”, të ndryshuar**”.  Amendimi/ndryshimi i ligjit konsiston në forcimin e masës së gjobave për kundravajtjet administrative në legjislacionin në fuqi për menaxhimin e integruar të mbetjeve me 30% të vlerës së gjobave për të gjitha veprimet në kundërshtim me dispozitat e ligjit për hedhjen apo groposja e të gjitha llojeve të mbetjeve në vende publike; djegien e të gjitha llojeve të mbetjeve si dhe braktisjen, depozitimin apo asgjësimin e pakontrolluar të mbetjeve.  Në të njëjtën kohë parashikohen për herë të parë masa për kundërvajtjen e kryera nga individë, gjë e cila mungon në legjislacionin aktual, nëpërmjet futjes së konceptit dhe përkufizimit për individin në ligjin bazë ‘Për menaxhimin e integruar të mbetjeve’.  Njëkohësisht nëpërmjet këtij propozimin do të realizohet edhe parashikimi në legjislacionin e fushës së mbetjeve të dënimit me gjobë si titull ekzekutiv, në përputhje me nenin 510 të Kodit të Procedurës Civile dhe Ligjin nr.10279/2010 “Për kundërvajtjet administrative”.  Ky parashikim në legjislacionin e menaxhimit të integruar të mbetjeve të dënimit me gjobë si titull ekzekutiv do të sjellë efektivitet në ekzekutimin e sanksioneve që vendosen nga organet administative.  Nga vlerësimi i këtyre ndryshimeve në ligjin ekzistues rezulton se kemi të bëjmë me më pak se 50 % të dispozitave të ligjit aktual, që konfirmon këtë opsion. | | |
| **ANALIZA E NDIKIMEVE**  *Cilat janë ndikimet e opsionit të preferuar? Kjo duhet të përfshijë ndikimet me vlerë monetare të përcaktuar dhe ndikimet pa vlerë monetare të përcaktuar mbi buxhetin dhe bizneset.* Ndikimi ekonomike i opsionit të preferuar – amendimi i ligjit “Për menaxhimin e integruar të mbetjeve” i ndryshuar, do të përfshijnë kostot e drejtpërdrejta për sektorin publik (Ministrinë e Turimit dhe Mjedisit (MTM) dhe Agjencinë Kombëtare të Mjedisit (AKM). *Kostot e drejtpërdrejta për sektorin publik* do të lidhen: (i) me kostot e stafit të Ministrisë së Turizmit dhe Mjedisit që do të punojë për hartimin e projektligjit, për ndjekjen e procedurave të konsultimit me publikun, të dërgimit për mendim në ministritë e linjës dhe përgatitjen e praktikës për në Këshill të Ministrave; (ii) kostot për trajnimin e inspektoratit të mjedisit në lidhje me kontrollin dhe vjeljen e të ardhurave nga gjobat e vendosura nga kjo strukturë përgjegjëse inspektuese në fushën e mjedisit. **Ndikimi mjedisor** do të reduktohet ndotja e mjedisit dhe do të rritet ndërgjegjësimi i personave fizik/juridik dhe individëve për menaxhimin e integruar të mbetjeve; do të minimizohet ndikimi negativ në mjedisi nga ndotja që shkakton keqmenaxhimi i mbetjeve si dhe pasojat afatgjata të kësaj ndotje në mjedis.  **Ndikim social** pritet të rritet ndërgjegjësimi ipersonave fizikë dhe juridikë dhe individëve për të ruajtur mjedisin për brezat e ardhshëm. | | |
| **ARSYETIMI I OPSIONIT TË PREFERUAR**  *Shpjegoni arsyet për zgjedhjen e opsionit të preferuar. Ju lutemi jepni nëse është e mundur koston dhe përfitimin me vlerë të përcaktuar monetare.*  Opsioni i preferuar është përzgjedhur Opsioni 2 - amendimi/ndryshimi i ligjit ekzistues “**Për menaxhimin e integruar të mbetjeve”, i ndryshuar** krahasuar ky si me status quo-në, ashtu dhe me opsionin 1 të mos hartimit të këtij ligji.  Përzgjedhja e këtij opsioni, do të krijojë mundësitë e forcimit të zbatimit të ligjit nëpërmjet qartësimit të procedurës si gjobave si titull ekzekutiv për kundërvajtjet e parashikuara në nenet 62 dhe 63 të ligjit nr. 10463, datë 22.09.2011 “Për menaxhimin e integruar të mbetjeve”, të ndryshuar. Njëkohësisht vendosja për herë të parë e dispozitës për kundërvajtjet e individit do të plotësojë këtë element që ka munguar deri tani.  Përllogaritja e kostos totale për opsionin e preferuar mbi buxhetin e shtetit gjatë periudhës së hartimit dhe miratimit të ligjit, konsiston në:  1. Kostot e stafit të MTM që do të punojë për hartimin e projektligjit, ndjekjen e procedurave të konsultimit me publikun, dërgimit për mendim në ministritë e linjës dhe më pas në Këshillin e Ministrave për shqyrtim e miratim.  2. Kostot e planifikuara për punën kontrolluese e inspektuese në terren të inspektorëve e strukturave përkatëse sikurse përcaktohen në projektligj, pagat e punonjësve të cilat kanë detyrë funksionale inspektimin dhe kontrollin, të cilat shkojnë **120,000 lekë/vit në vitin e parë** që lidhet me kosotn e stafit të angazhuar për hartimin e projektligjit, ndërsa puna kontrolluese e inspektuese në terren nuk ka kosto shtesë.    **Kostoja e përllogaritur në total e opsionit të preferuar mbi buxhetin e shtetit gjatë periudhës 3-vjeçare menjëherë pas miratimit të ligjit (kostoja në total në lek, çmimet aktuale, në terma nominalë):**   |  |  |  | | --- | --- | --- | | **Viti 1** | **Viti 2** | **Viti 3** | | **N/A** | **N/A** | **N/A** | | | |
|  | | |
| **KONSULTIMI**  Këshillimi kombëtar u zhvillua nga data 19 Janar 2022 deri në datën 31 Mars 2022 në të cilën u anketuan qytetarët si më poshtë vijon:  1. Dërgimi i zarfit me pyetësorin në çdo familje shqiptare.  2. Plotësimi i pyetësorit përmes faqes online [www.këshillimikombetar.al](http://www.këshillimikombetar.al) dhe  3. Plotësimi i pyetësorit në tendat e ngritura në çdo bashki.  Pyetjes nëse qeveria duhet të tregohet më e ashpër jo vetëm me subjektet, por edhe me individët që ndotin hapësirat publike, 77 % e të intervistuarve u shpreh pozitivisht rreth kësaj mase ndëshkuese.  Projektligji me datë 28.07.2022 u publikua në faqen e konsultimit me publikun, por nuk ka patur asnjë koment për të.  <http://www.konsultimipublik.gov.al>, si dhe  <http://www.mjedisi.gov.al> | | |
| **ZBATIMI DHE MONITORIMI**  *Si do të organizohen zbatimi dhe monitorimi?*  Zbatimi dhe monitorimi në terren i dispozitave të projektligjit do të realizohen nga struktura përgjegjëse inspektuese në fushën e mjedisit si dhe nga strukturat inspektuese të bashkive, të cilat do të inspektojnë të gjithë territorin e vendit, ndërsa Ministria përgjegjëse për mjedisin që përfshin dhe fushën e menaxhimit të integruar të mbetjeve, do të monitorojë në vijimësi procesin, do të analizojë kontrollet e inspektimet e ndryshme, raportet dhe gjetjet e rekomandimet kryesore të tyre, për t’i përdorur ato për përmirësimin e politikave për të realizuar menaxhimin e integruar të mbetjeve në vijimësi. | | |

|  |
| --- |
| **PJESA 2: BAZA KRYESORE E ANALIZËS DHE E PROVAVE** |

# 

# Historik

* ***Jepni kontekstin e politikës***

**Fusha e zbatimit të ligjit nr. 10364, datë 22.09.2011**“Për menaxhimin e integruar te mbetjeve”, të ndryshuar **konsiston në sigurimin e mirëmenaxhimit të mbetjeve dhe mbrojtjen e mjedisit që kontribon në një mjedis të pastër dhe të shëndetshëm për brezat e sotëm dhe të ardhshëm.**

**Në vitin 2022** pas përfundimit të pyetësorit të Këshillimit Kombëtar dhe analizimit të rezultateve, filloi puna për të jetësuar iniciativat me përparësi të evidentuara.

Kjo nismë është ndërmarrë edhe për faktin se shpeshherë subjektet fizikë/judridikë dhe individët që ndotin hapësirat publike dhe mjedisin ndëshkohen pak ose aspak nga autoritetet qendrore dhe vendore. Praktika të ngjashme të vendeve të tjera tregojnë se ashpërsimi i masave, jo vetëm për subjektet ndotëse por edhe për individët, që hedhin mbeturinat lart e poshtë në mjediset publike, ul ndjeshëm ndotjen e mjedisit.

**Gjatë kësaj periudhe, janë hartuar edhe një numër VKM të tjera në fushën e menaxhimit të integruar të mbetjeve, si:**

- Ligji nr.156, datë 10.10.2013 “Për disa ndryshime në ligjin nr.10463, datë 22.09.2011 “Për menaxhimin e integruar te mbetjeve”, të ndryshuar.

- VKM nr.177, datë 06.03.2012 “Për ambalazhet dhe mbetjet e tyre”,

- VKM nr. 452, datë 11.07.2012 “Për lendfillet e mbetjeve”,

- VKM nr.705, datë 10.10.2012 “Për menaxhimin e mbetjeve të automjeteve në fund të jetës”,

- VKM nr. 765, datë 07.11.2012 “Për miratimin e rregullave për grumbullimin e diferencuar dhe trajtimin e vajrave të përdorura”.

- VKM nr.866, datë 4.12.2012 “Për bateritë akumulatorët dhe mbetjet e tyre”,

- VKM nr.957, datë 19.12.2012“Për mbetjet nga pajisjet elektrike dhe elektronike”,

- VKM nr.117, datë 13.02.2013 “Për kriteret në bazë të të cilave përcaktohet kur disa tipe të metalit skrap pushojnë së qeni mbetje”,

- VKM nr. 798, datë 29.09.2010  “Për miratimin e rregullores “për administrimin e mbetjeve spitalore””.

- VKM nr. 229, datë 23.04.2014 “Për miratimin e rregullave për transferimin e mbetjeve jo të rrezikshme dhe informacionit që duhet të përfshihet në dokumentin e transferimit”.

- VKM nr.371, datë 11.06.2014 “Për miratimin e rregullave për dorëzimin e mbetjeve të rrezikshme dhe të dokumentit të dorëzimit të tyre”.

- VKM nr.418, datë 25.06.2014 ” Për grumbullimin e diferencuar të mbetjeve në burim”.

VKM nr.608, datë 17.09.2014 ” Për përcaktimin e masave të nevojshme pë nevojshme për grumbullimin dhe trajtimin e mbetjeve bio si dhe kriteret dhe afatet për pakësimin e tyre”.

- VKM nr. 641, date 01.10.2014 “Per miratimin e rregullave per eksportin e mbetjeve dhe kalimin tranzit te mbetjeve jo te rrezikshme e te mbetjeve inerte”,

- VKM nr. 127, datë 11.02.2015 “Kërkesat për përdorimin në bujqësi të llumrave të ujërave të ndotura”,

- VKM nr. 575, date 24.06.2015 “Për miratimin e kërkesave për menaxhimin e mbetjeve inerte”.

- VKM nr. 687, date 29.7.2015 “Per miratimin e rregullave per mbajtjen, perditesimin dhe publikimin e statistikave te mbetjeve”,

- VKM nr. 652, date 14.09.2016 “Per rregullat dhe kriteret per menaxhimin e mbetjeve nga gomat e perdorura”.

- VKM nr. 319, datë 31.5.2018 “Për miratimin e masave për kostot e menaxhimit të integruar të mbetjeve”.

Nga kontrollet inspektuese të kryera nga Agjencia Kombëtare e Mjedisit për periudhën 2020-2022 janë inspektuar dhe mëse 2000 subjekte dhe janë vendosur gjithsej 150 masa administrative, nga të cilat 12 masa për shkeljen e dispozitave të Ligjit “Për menaxhimin e integruar të mbetjeve”.

**Drejtoria Inspektim Kontrollit në Qendër:**

Nga 733 inspektime dhe 31 masa administrative të vendosura, nga të cilat 3 masa i përkasin ligjit "Për menaxhimin e integruar të mbetjeve" me vlerë 1 milion lekë.

**Agjencia Rajonale Tiranë, Durrës, Dibër**

Nga 363 inspektime në total dhe 30 masa administrative të vendosura, nga të cilat 3 masa i përkasin ligjit "Për menaxhimin e integruar të mbetjeve" me vlerë 1,5 milion lekë.

**Agjencia Rajonale Fier, Vlorë, Gjirokastër**

Nga 364 inspektime dhe 24 masa administrative të vendosura, nga të cilatt 4 masa i përkasin ligjit "Për menaxhimin e integruar të mbetjeve" me vlerë 1 milion lekë.

**Agjencia Rajonale Berat, Elbasan, Korçë**

Nga 354 inspektime të kryera dhe 22 masa administrative të vendosura, nga të cilat 10 masa i përkasin ligjit "Për menaxhimin e integruar të mbetjeve" me vlerë nga 500 mijë lekë.

**Agjencia Rajonale Lezhë, Shkodër, Kukës**

Nga 367 inspektime të kryera dhe 43 masa administrative të vendosura, nga të cilat 2 masa i përkasin ligjit "Për menaxhimin e integruar të mbetjeve" me vlerë nga 1 milion lekë.

Të dhënat e mësipërme tregojnë së ka vend për përmirësim në drejtim të forcimit të parashikimeve ligjore për kundërvajtjet dhe rritjes së efikasitetit të isnpektimeve nëpërmjet zbatimit të dispozitave të reja.

Eksperienca nga vende të BE-së, por jo vetëm ka treguar se ashpërsimi i masave administrative dhe vendosja e tyre dhe për individët përveç subjekteve fizikë dhe juridikë që hedhin mbetje në mjediset publike, ka rezultuar në uljen e ndotjes së mjedisit.

# Problemi në shqyrtim

* *Përshkruani natyrën e problemit.*
* ***Identifikoni shkaqet e problemit.***
* ***Përshkruani shtrirjen e problemit.***
* ***Identifikoni grupet e prekura nga ky problem - qeveria / biznesi / shoqëria civile / qytetarët.***
* ***Vlerësoni nëse problemi mund të trajtohet ose jo përmes një ndryshimi të politikave.***

Problemi lidhet me ndotjen që i shkaktohet mjedisit nga keqmenaxhimi i mbetjeve, nëpërmjet hedhjes, groposjes, djegjes, braktisjes, depozitimit dhe asgjësimit nga persona fizikë dhe juridikë si dhe mungesës së parashikimit të kundërvajtjeve për individët. Gjithashtu koordinimi ndërinstitucional ka patur mangësi edhe në kontekstin e mosrakordimit për grumbullimin e të dhënave për inspektimet dhe gjobat e vendosura.

Pavarësisht përmirësimeve që ka sjellë zbatimi i legjislacionit të përmirësuar në vijimësi për menaxhimin e integruar të mbetjeve, përsëri kjo fushë ka mangësi që duhen adresuar.

Shkaqet kryesore të këtij problemi janë:

* + Ndotja e mjedisit
  + Kapacitet jo i përshtatshëm për të monitoruar subjektet që kanë objekt të punës së tyre menaxhimin e mbetjeve;
  + Mbivendosje e fushave të përgjegjësisë midis institucioneve;
  + Ndryshimet institucionale të herëpashershme që reflektohen në ndryshimet e strukturave inspektuese.

Problemi i keqmenaxhimit të mbetjeve është në nivel kombëtar për gjithë territorin e vendit.

Nga ky problem aktualisht janë të prekur një gamë e gjerë grupesh interesi, duke filluar nga: qytetarët, bizneset, shoqëria civile dhe institucionet e qeverisjes qendrore dhe vendore.

Në këtë pikë duhet theksuar se bashkite luajnë një rol kyç në procesin e menaxhimit të integruar të mbetjeve.

# Arsyeja e ndërhyrjes

* *Shpjegoni pse qeveria planifikon të ndërhyjë dhe pse është e nevojshme.*
* *Shpjegoni se çfarë shpreson të trajtojë qeveria nëpërmjet kësaj ndërhyrjeje.*
* *Identifikoni shkallën e ndërhyrjes së qeverisë që nevojitet për të trajtuar problemin.*
* *Shpjegoni se si i mbështet kjo ndërhyrje objektivat e nivelit të lartë të qeverisë.*
* *Rendisni punën ekzistuese që është realizuar tashmë.*

Nisma është në një linjë me kërkesat e programit të Qeverisë 2021-2025, Seksioni Turizmi dhe Mjedisi (faqe 25), që përcakton si objektiv kryesor: Menaxhimin e integruar të mbetjeve në tërësinë e territorit sipas Masterplanit (të miratuar nga KKT në 2020), si dhe me VKM nr. 418, datë 27.5.2020 “Për miratimin e Dokumentit të Politikave Strategjike dhe të Planit Kombëtar për menaxhimin e Integruar të Mbetjeve”, në të cilën parashikohet se:

“Objektivat specifikë synojnë të japin zgjidhje praktike, për: adresimin e problematikave në sistemin e deritanishëm të menaxhimit; dhe zbatimin e kuadrit ligjor në fuqi....Mbetjet hidhen kryesisht në venddepozitime të caktuara nga njësitë e vetëqeverisjes vendore, por ka sasi që hidhen dhe në vende të paautorizuara, përgjatë rrugëve dhe afër vendbanimeve.”.

Nga sa më sipër, vlerësohet se është e përshtatshme ndryshimi i politikës, ligjit bazë që lidhet me menaxhimin e integruar të mbetjeve me qëllim:

* Ashpërsimin e kundravajtjeve te parashikuara në nenin 62 dhe 63 të ligjit 10463, datë 22.9.2011 “Për menaxhimin e integruar të mbetjeve”, të ndryshuar, nëpërmjet rritjes së masës së gjobave;
* Zvogëlimin dhe parandalimin e dëmtimit /ndotjes së mjedisit, si rezultat i keqmenaxhimit të mbetjeve;
* Ndërgjegjësimin e personave fizik/juridikë;
* Parashikimin për kundërvajtje të kryera nga individë, përvec rasteve të përsonave fizikë dhe juridikë që parashikon ligji aktual;
* Parashikimin ligjor për kundërvajtjet si titull ekzekutiv, që do ta bëjë më të zbatueshëm këtë ligj.

Po kështu nga MTM janë mbajtur parasysh dhe detyrimet që ka vendi në kuadër të konventave në fushën mbetjeve në të cilat Shqipëria është palë si dhe në kuadër të procesit të integrimit evropian, janë të shumta dhe kanë në fokus menaxhimin e integruar të mbetjeve dhe mbrojtjen e mjedisit, duke fillluar nga parandalimi i mbetjeve, reduktimi i mbetjeve, rritja e ripërdorimit, riciklimit dhe kompostimit, ndarjes së mbetjeve në burim dhe dërgimin në landfill, vetëm pasi të gjithë opsionet e mësipërme të jenë ezauruar.

Puna e kryer deri tani nga MTM është fokusuar në rritjen e masës së përafrimit të kuadrit ligjor vendas me EU acquis në fushën e mbetjeve si dhe në bashkëpunim me NJQV të promovimit të iniciativave pilote të mbështetura nga projekte me financim të huaj të donatorave për ndarjen e mbetjeve në burim dhe rritjen e shkallës së riciklimit dhe kompostimit në vend.

Paralelisht është punuar për rritjen e numrit të inspektimeve dhe kontrolleve nga Inspektorati i Mjedisit dhe Inspektoratet e bashkive për zbatimin e dispozitave në fuqi për menaxhimin e integruar të mbetjeve.

# Objektivi i politikës

* *Vendosni objektiva që korrespondojnë me problemin dhe shkaqet e tij.*
* *Sigurohuni që objektivat janë specifikë, të matshëm, të arritshëm, realë dhe në kohë.*

Kjo politikë e propozuar synon përmbushjen e objektivave të mëposhtme:

* **Reduktimin dhe eliminimin** e keqmenaxhimit të mbetjeve nga personat fizikë dhe juridikë dhe **nga individët**, në përputhje dhe me objektivat e Dokumentit të Politikave Strategjikë për menaxhimin e integruar të mbetjeve 2020-2035.
* Rritja e efektivitetit në ekzekutimin e sanksioneve që vendosen nga organet administative si rezultat i qaertësimit të dispozitës për gjobën si titull ekzekutiv në legjislacionin e mbetjeve.
* Rritja e ndërgjegjësimit të qytetarëve si rezultat i masave ndëshkuese më të qarta.
* Organizimi i 15 fushatave ndërgjegjësuese për individët dhe subjektet brenda vitit 2024, duke synuar uljen e rasteve të keqmenaxhimit të mbetjeve.
* Forcimi i kapaciteteve inspektuese dhe kontrolluese të strukturave përgjegjëse për kryerjen e inspektimeve dhe të kontrolleve.

# Përshkrimi i opsioneve të shqyrtuara

* *Përshkruani opsionin e status quo-së.*
* *Identifikoni dhe përshkruani të gjitha opsionet e politikave që keni marrë parasysh.*
* *Shpjegoni se si janë zgjedhur opsionet e renditura.*

Nga shqyrtimi i opsioneve të mëposhtme rezulton:

**OPSIONET E POLITIKAVE**

*Cilat janë opsionet kryesore të politikave, duke përfshirë mënyrat ndaj rregullimit? Duhet të bëni krahasimin e avantazheve/përfitimeve kryesore dhe të dizavantazheve/kostove të opsioneve të mundshme. Duhet të përcaktoni detajet në lidhje me opsionin e preferuar.*

Për arritjen e objektivave të politikës janë shqyrtuar opsionet e mëposhtme:

**Opsioni 0 (*status quo)*:** - nuk do të ndërhyjmë me ndryshim apo politikë të re.

Aktualisht procesi i ekzekutimit të gjobave për kundërvajtjet që lidhen me menaxhimin e integruar të mbetjeve është në nivel të ulët për shkak të ankimit administrativ dhe gjyqësor të gjobës duke zgjatur në kohë procesin dhe duke humbur qëllimin e vendosjes së sanksionit për menaxhimin e integruar të mbetjeve.

Gjithashtu legjislacioni ekzistues nuk ka parashikime për individin për kundërvajtjet e mundshme.

Këto vështirësi dhe problemtika kanë ndikuar në një situatë jo të kënaqshme sa i përket sidomos ndërshkimit të kundravajtjeve.

**Opsioni 1: i preferuar**, - Hartimi i një ligji të ri “**Për menaxhimin e integruar të mbetjeve”, i ndryshuar.** Kjo alternativë nuk qëndron, pasi sipas parashikimeve të identifikuara për projektligjin do të amendohen vetëm në dy nene si dhe do të shtohet një nen i ri.

**Opsioni 2**: - Amendimi/ndryshimi i ligjit ekzistues “**Për menaxhimin e integruar të mbetjeve” i ndryshuar**”.

Amendimi/ndryshimi i ligjit ka të bëjë me ashpërsimin e kundravajtjeve administrative në legjislacionin në fuqi për mjedisin me 30% të vlerës së gjobave, masë e cila do të jetë titull ekzekutiv dhe do të forcojë masat ndëshkuese. Në të njëjtën kohë parashikohen për herë të parë masa për kundërvajtjen e kryera nga individë, gjë e cila mungon në legjislacionin aktual për menaxhimin e integruar të mbetjeve.

# Vlerësimi i opsioneve/analizimi i ndikimeve

* *Identifikoni se kush preket.*
* *Identifikoni llojet e ndikimeve për secilin grup të prekur; bëni dallimin midis ndikimeve të drejtpërdrejta dhe jo të drejtpërdrejta.*
* *Për ndikimet jo të drejtpërdrejta:*
  + *Përshkruani nga ana cilësore ndikimet jo të drejtpërdrejta mbi grupet e prekura.*
  + *Analizoni ndikimin mbi konkurrencën.*
* *Diskutoni kufizimin e analizës:*
  + *Jepni supozimet në të cilat janë bazuar parashikimet dhe risqet, të cilave ato u nënshtrohen.*
  + *Tregoni sa të forta, të pavarura dhe të rëndësishme janë provat që mbështesin supozimet.*
  + *Tregoni se çfarë mund të pengojë realizimin e përfitimeve, të rrisë kostot ose të sjellë pasoja të papritura.*
* *Përmblidhni vlerësimin e opsioneve:*
* *Paraqisni një pasqyrë përmbledhëse të të gjitha ndikimeve të opsioneve të analizuara.*
  + *Shpjegoni se si ndikimet e të gjitha opsioneve të analizuara krahasohen me njëra-tjetrën.*
  + *Paraqisni përllogaritjet më të mira të përgjithshme neto të ndikimit me vlerë monetare të përcaktuar për çdo opsion (shih aneksin 1/b për tabelën që mund të përdorni).*

Ashpërsimi i masës së gjobës si një masë me impakt të drejtëpërdrejtë në veprimtarinë ekonomike të subjekteve fizikë dhe juridikë apo ekonominë dhe buxhetin e individëve, do të ndikojë në ndërgjegjësimin e tyre për të shmangur kryerjen e veprimeve të cilat do të çonin në keqmenaxhimin e mbetjeve dhe për pasojë ndotjen e mjedisit. Ndikimet për kategoritë e sipërpërmendura janë të drejtpërdrejta.

Vendosja për herë të parë të parashikimeve për kundërvajtje për individët do të krijojë mundësi për të adresuar të gjitha rastet e shkeljeve nga kjo kategori, si dhe ndërgjegjësimin e tyre përmes zbatimit të kuadrit ligjor të përditësuar.

***Ndikimet ekonomike***

* Kostot në buxhetin e shtetit do të përfshijnë:

Kostot e stafit të MTM që do të punojë për hartimin e projektligjit, ndjekjen e procedurave të konsultimit me publikun, dërgimit për mendim në ministritë e linjës, pasqyrimin e komenteve të mundshme dhe më pas përgatitjen e praktikës për shqyrtim e miratim në Këshillin e Ministrave.

Këto kosto përllogariten të jenë **120,000 lekë projektligji**.

**Përllogaritjet për koston e hartimit te projektligjit prej 120,000 lekë** janë si më poshtë.

Ky projektligj, megjithëse në formën e amendimit të ligjit bazë, ka kërkuar dedikimin e kohën së punës së specialistit, përgjegjësit të sektorit dhe drejtorit të drejtorisë së ekonomisë qarkulluese për hartimin e praktikës së tij (projektligji, relacioni, RIA, memo, shkresa për ministritë e linjës, hedhje në sistemin e-aktet pas firmosjes), konrektisht punën e një specialisti të fushës për një periudhë prej rreth katër javësh, me rreth 4 orë pune në ditë (gjysëm dite) - me një total prej rreth 80 orë pune gjithsej; si dhe të një specialisti jurist, për një periudhë një javore, me rreth 1-2 orë pune në ditë dmth 10 orë pune gjithsej (me pagë bruto prej rreth 90,000 lekë/muaj). Gjatë kësaj kohe, si dhe për finalizimin e saj, praktika e projektligjit ka marrë kohë pune edhe nga drejtuesit e drejtorive përkatëse, duke marrë kështu në total në këtë fazë një kosto prej gjithsej **60,000** lekë.

Pas dërgimit në ministritë e linjës dhe marrjes së komenteve prej tyre, shqyrtimi, diskutimi e reflektimi i komenteve nëpërmjet bashkëpunimit të drejtorisë teknike dhe asaj juridike, si dhe përgatitja e praktikës për dërgim për shqyrtim e miratim në KM, kërkon kohën e pjesshme deri në dy javë pune të një specialisti (përfshirë këtu të dy specialistët – teknik e jurist), sikurse dhe kohë të përgjegjësve/drejtuesve të drejtorive, me një total të gjithë këto së bashku, prej gjithsej **60,000 lekë.**

**Këto kosto janë të parashikuara në buxhetin e Ministrisë së Turizmit dhe Mjedisit dhe puna e personave të përfshirë, në përgatitjen e nismës, është në kuadër të përmbushjes së detyrave të tyre funksionale brenda këtij institucioni dhe ëshhtë e pasqyruar në PBA e vitit MTM.**

Zhvillimet në mjedis dhe në fushën e menaxhimit të integruar të mbetjeve të ndodhura në periudhën kohore që nga viti 2011 kur është miratuar ligji për menaxhimin e integruar të mbetjeve ka pësuar ndryshime të konsidrueshme. Në kontekstin global dhe Evropian EU ‘*Aqcuis*’ për kapitullin 27 “Mjedisi dhe ndryshimet klimatike” dhe nënkapitulli i mbetjeve kanë marrë zhvillime dhe tendenca të reja, që lidhen më rritjen e shkallës së reduktimit, riciklimit dhe ripërdorimit të mbetjeve dhe reduktimin e sasisë së mbetjeve që shkon në landfille. Në këtë kontekst zbatimi i hierarkisë së mbetjeve kërkon angazhimin e gjithësecilit për sigurimin e menaxhimit të integruar të mbetjeve dhe eliminimin e keqmenaxhimit të mbetjeve nëpëmjet, hedhjes, groposjes, djegjes apo asgjësimit të tyre në kundërshtim me dispozitat ligjore.

Paralelisht me këtë për shkelësit e ligjit duhen forcuar masat ndëshkuese duke reflektuar dhe ndryshimet ekonomike të ndudhura prej mëse një dekade dhe në kontekstin e indeksimit të kostove dhe pagave dhe normës së infacionit si dhe rrethaneve të tjera ekonomike.

Sa më sipër në aspektin ekonomik është vlerësuar dhe gjykuar se rritja e gjobave në rast kundravajtjesh, me 30% është një rritje proporcionale, nisur dhe nga argumentat e sipërcituara ekonomike. Kjo do të ketë ndikim ekonomik tek individët apo subjektet fizikë dhe juridikë kundravajtëse, por ky ndikim do të jetë në përputhje me zhvillimin ekonomik të vendit, në përputhje me rritjen e pagave, rritjen e inflacionit, etj. Gjithashtu, objektivi që synohet të arrihet, pra përmirësimi i cilësisë së mjedisit, e justifikon plotësisht këtë rritje, duke qenë se benefitet e pritshme të kësaj nisme janë me një vlerë të lartë për mjedisin.

***Ndikimet mjedisore dhe sociale***

Menaxhimi i integruar i mbetjeve në Republikën e Shqipërisë dhe përmirësimi i cilësisë së mjedisit do të sjellë rrjedhimisht ndikim pozitiv në mjedis. Pra ndikimi në mjedis është i drejtpërdrejtë dhe përfshin:

* Sigurimin e menaxhimit të integruar të mbetjeve,
* Reduktimin e ndotjes së mjedisit;
* Respektimin e hierarkisë së mbetjeve duke kontribuar në plotësimin e parimeve të menaxhimit të integruar të mbetjeve.
* Shtimi i bizneseve të eko -turizmit (biznese miqësore ndaj mjedisit);

(Duhet thënë këtu se është e vështirë të kemi të dhëna e të realizojmë analizën tonë në këto biznese shpesh të vogla e të shpërndara në të gjithë vendin).

* Rritja e numrit të turistëve.
* Mbrojtja e mjedisit nëpërmjet menaxhimit të integruar të mbetjeve dhe zbatimit të hierarkisë së mbetjeve.
* Rritja e masës së gjobës si një masë me ndikim të drejtëpërdrejtë në veprimtarinë ekonomike të subjekteve apo ekonominë/buxhetin e individëve do të ndikojë në ndërgjegjësimin e tyre për të shmangur kryerjen e veprimeve të cilat do të çonin në keqmenaxhimin e mbetjeve.
* Ndërgjegjësimi i komunitetit pasi vendosja e gjobave më të larta do të ndikojë në rritjen e ndërgjegjësimit të publikut për çështjet e menaxhimit të mbetjeve dhe ato mjedisore. Qytetarët mund të bëhen më të ndërgjegjshëm për veprimet e tyre dhe të kërkojnë sjellje më të përgjegjshme nga subjektet dhe individët, duke krijuar një veprim kolektiv dhe sjelljen e duhur për mbrojtjen e mjedisit.

# Arsyetimi i opsionit të preferuar

* *Zgjidhni opsionin e preferuar, bazuar në analizë.*
* *Shpjegoni arsyetimin tuaj.*

**Opsioni 2**: - **I preferuar** është amendimi/ndryshimi i ligjit ekzistues “**Për menaxhimin e integruar të mbetjeve”, i ndryshuar**”.

Amendimi/ndryshimi i ligjit lidhet me ashpërsimin e kundravajtjeve administrative në legjislacionin në fuqi për mbetjet me 30% të vlerës së gjobave, masë e cila do të ashpërsojë masat ndëshkuese.

Amendimi i ligjit krijon premisat për vijimin e një trendi përmirësues të biodiversisietit, krahasuar me

* **Opsionin 0 të *status quo-*së** të mos ndërhyrjes me ndryshim apo politikë të re, apo krahasuar me
* **Opsionin 1** hartimi i një ligji të ri “**Për menaxhimin e integruar të mbetjeve”, të ndryshuar**”.

**Opsioni 2** është më i preferuar edhe se Opsioni 1, në mënyrë që të arrihet një ekuilibër midis menaxhimit të integruar të mbetjeve dhe mbrojtjes së mjedisit.

Përzgjedhja e Opsionit të preferuar 2, sikurse përshkruam më lart, do të kontribojë në menaxhimin e integruar të mbetjeve dhe zbatimin e hierarkisë së mbetjeve si dhe parashikimin e kundërvajtjeve dhe për individët, që ka munguar në legjislacionin ekzistues. Edhe vendosja e dispozitës për gjobat e vendosura si titull ekzekutiv do të kontribojë në vjeljen në shakëllë më të madhe dhe eliminimin e burokracisë dhe tejzgjatjes së procesit.

Lidhur me analizën e kostove dhe përfitimeve që parashikohet të sjellë ky projektligj, kemi vlerësuar si metodë më të përshtatshme për të analizuar opsionet metodën e analizës me shumë kritere.

Për të kryer analizën me shumë kritere kemi marrë në konsideratë 4 opsione:

1. Opsioni 0 - Ruajtja e Status Quo-së;
2. Opsioni 1 - Hartimi i një ligji të ri për menaxhimin e integruar të mbetjeve;
3. Opsioni 2- Ndryshimi i ligjit “Për menaxhimin e integruar te mbetjeve”, i ndryshuar.

Pwrllogaritja e kostove dhe përfitimeve nga ndryshimet e parashikuara në këtë projektligj në vlerë monetare rezulton tejet i vështirë për t’u realizuar.

Nw kwtw kotekst për të bwrw vlerësimin e opsioneve janw identifikuar 5 kritere me rëndësi së bashku me peshën respektive, përkatësisht:

* Vendosja e mekanizmave për reduktimin e ndotjes së mjedisit permes menaxhimit te integruar te mbetjeve duke përmirësuar shëndetin dhe rritur mirëqënien e qytetarëve (5)
* Efikasiteti në mbrojtjen e interesave së qytetarve per një mjedis të pastër (4)
* Ndërgjegjësimin e personave fizik/juridik dhe individwve per të ruajtur mjedisin (3)
* Përmbushja e detyrimeve kombetare dhe nderkombetare lidhur me fushen e menaxhimit te mbetjeve dhe mbrojtjen e mjedisit. (3)
* Kosto-efektiviteti (5)

|  |  |  |  |  |
| --- | --- | --- | --- | --- |
| **Kriteret** | **Pesha** | **Opsioni 0** | **Opsioni 1** | **Opsioni 2** |
| Vendosja e mekanizmave për reduktimin e ndotjes së mjedisit permes menaxhimit te integruar te mbetjeve duke përmirësuar shëndetin dhe rritur mirëqënien e qytetarëve | 5 | 2 (10) | 5 (25) | 5 (25) |
| Efikasiteti në mbrojtjen e interesave së qytetarëve per një mjedis të pastër | 4 | 3 (12) | 4 (16) | 5 (20) |
| Ndërgjegjësimi i personave fizik/juridik dhe individeve per menaxhimin e integruar te mbetjeve | 3 | 1 (3) | 4 (12) | 4 (12) |
| Përmbushja e detyrimeve kombetare dhe nderkombetare lidhur me fushen e menaxhimit te integruar te mbetjeve | 3 | 2 (6) | 3 (9) | 3 (9) |
| Kosto- efektiviteti | 5 | 1(5) | 3(15) | 4 (20) |
| Piket |  | **36** | **77** | **86** |

# Çështje të zbatimit

* *Shpjegoni se cila njësi do të jetë përgjegjëse për zbatimin e opsionit të zgjedhur.*
* *Shpjegoni pengesat e mundshme për zbatimin e opsionit të zgjedhur.*
* *Përshkruani masat që do të ndërmerren gjatë zbatimit për të arritur qëllimet e politikës.*
* *Specifikoni të gjitha kërkesat e përputhshmërisë dhe të zbatimit.*

Strukturat përgjegjëse për zbatimin e këtij projektligji do të jetë “struktura përgjegjëse inspektuese në fushën e mjedisit” në bashkëpunim me MTM dhe strukturat menaxhuese e inspektuese për mbetjet në bashki.

Pengesat e mundshme për zbatimin e opsionit të përzgjedhur mund të identifikohen si mungesë e bashkëpunimit midis intitucioneve shtetërorë të ngarkuara për zbatimin e tij si dhe mungesa e bashkëpunimit nga subjketet fizikë dhe juridikë gjatë kryerjes së procesit të inspektimit dhe kontrollit.

Sanksionet e parashikuara me anë të opsionit të preferuar, përbëjnë elementë të rëndësishëm për t’i tejkaluar këto pengesa, si më poshtë vijon:

a) Për shkeljet e përcaktuara në nenin 62, pika “1”, “2”, “5”, “6”, “7”, “12”, “13”, 14, 17, 21, 22, 23, 24, 25, 26, 27, 28, 30, 31, 32, 33, 35, 37, 38, 39, 40, 41, 42, 43, 44, 45, 46, 47, 57 nga nga 1 300 000 (një milion e treqind mijë) deri në 1 950 000 (një milion e nëntëqind e pesëdhjetë mijë) lekë

b) Për shkeljet e përcaktuara në nenin 62, pikat “8”, “9”, “10”, “29” nga 650 000 (gjashtëqind e pesëdhjetë mijë) deri në 1 300 000 (një milion e treqind mijë) lekë.

c) Për shkeljet e përcaktuara në nenin 62, pika 36, 48, 49, 50, 51, 52, 53, 54, 55 dhe 61 nga nga 1 300 000 (një milion e treqind mijë) deri në 2 600 000 (dy milion e gjashtëqind mijë) lekë.

Gjatë zbatimit të opsionit të preferuar të propozuar për të arritur qëllimet e politikës, nga ana e strukturave që merren me menaxhimin e integruar të mbetjeve, do të ndërmerren masat e mëposhtme:

* Inspektimet periodike që do të kryhen në terren nga strukturat përgjegjëse të ngarkuara nga ligji, të cilët kanë si detyrë funksionale inspektimin dhe kontrollin;
* Krijimi dhe administrimi i regjistrit të inspektimeve dhe kundërvajtjeve të evidentuara dhe masat ndëshkuese respektive si dhe menaxhimi i të dhënave në këtë regjistër nga Agjencia Kombëtare të Mjedisit (si institucioni i ngarkuar ligjërisht për monitorimin e mjedisit);
* Ngritja e sistemit të monitorimit menaxhimit të mbetjeve dhe planifikimi vjetor i inspektimeve bazuar në regjistrat e subjekteve fizikë dhe juridikë të pajisur me leje mjedisit për menaxhimin e rrymave të caktuara të mbetjeve.
* Realizimi i kontrolleve të përbashkëta dhe shkëmbimi i eksperiencave;
* Realizimi i një numri në rritje nga viti në vit i trajnimeve dhe ëorkshopeve të zhvilluara nga organet ligjzbatuese me qëllim rritjen e kapaciteteve të tyre;
* Shkëmbimi i të dhënave të nevojshme mes strukturave të ndryshme ligjzbatuese, për të bërë sa më efektive veprimtarinë e tyre në terren;

**Faza e shqyrtimit/vlerësimit**

* *Jepni një përshkrim të përmbledhur të masave të monitorimit dhe të vlerësimit.*
* *Identifikoni kriteret/treguesit për të matur arritjen e qëllimeve ose progresin drejt tyre.*

Projektligji përmban nene specifike për përcaktimin e organeve të kontrollit si dhe sanksionet, duke paraqitur organet përgjegjëse që monitorojnë rregullat për ndalimin e ndotjes në mjedis.

Opsioni i preferuar përcakton institucionet:

* Ministria e Turizmit dhe Mjedisit (me institucionet e saj të varësisë të fushës),
* Struktura përgjegjëse inspektuese në fushën e mjedisit.

Ndër treguesit për të matur arritjen e qëllimeve të politikës mund të rendisim:

* Sasia e mbetjeve e menaxhuar në mënyrë të integruar duke zbatuar hierarkinë e mbetjeve;
* Reduktimi i sasisë së mbetjeve që shkon në landfille;
* Pakësimi i rasteve të menaxhimit jo efikas të mbetjeve në kundërshtim me dispozitat ligjore të parashikuara;
* Eliminimi i rasteve të hedhjes, groposjes, djegjes, braktisjes, depozitimit dhe asgjësimit të mbeyjeve nga indivisë në kundërshtim me dispozitat e ligjit;
* Të dhëna lidhur me progresin vjetor për sasinë e mbetjeve të menaxhuar në përputhje me formatet e miratuara të raportimit sipas rrymave të mbetjeve.

**Raporti i vlerësimit të ndikimit - Shtojca2/a**

***Tabela: Vlera aktuale neto në total (VAN) - kostot dhe përfitimet me vlerë monetare të përcaktuar në milionë lekë e zbritur për 10 vjet (Vlera aktuale e kostos dhe vlera aktuale e përfitimit); krahasuar me status quo-në*.**

**Shifrat në tabelë janë të shprehura në mijë (000) Lekë.**

**OPSIONI 2 i preferuar amendimi i ligjit “Për menaxhimin e integruar të mbetjeve” i ndryshuar:**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | Viti 1 | Viti 2 | Viti 3 | Viti 4 | Viti 5 | Viti 6 | Viti 7 | Viti 8 | Viti 9 | Viti 10 |
| **Faktori zbritës** | 1.000000 | 0.952835 | 0.907894 | 0.865073 | 0.824271 | 0.785394 | 0.748351 | 0.713055 | 0.679423 | 0.647378 |
| Kosto për buxhetin – njëhere |  |  |  |  |  |  |  |  |  |  |
| Kosto për buxhetin – në vazhdim |  |  |  |  |  |  |  |  |  |  |
| Kosto për biznesin – njëherë |  |  |  |  |  |  |  |  |  |  |
| Kosto për biznesin – në vazhdim |  |  |  |  |  |  |  |  |  |  |
| Kosto për grupet e tjera – njëherë |  |  |  |  |  |  |  |  |  |  |
| Kosto për grupet e tjera – në vazhdim |  |  |  |  |  |  |  |  |  |  |
| **Kosto në total** |  |  |  |  |  |  |  |  |  |  |
| **Kosto e zbritur në total** = Kosto në total x faktorin zbritës |  |  |  |  |  |  |  |  |  |  |
| Përfitimi për buxhetin – në vazhdim |  |  |  |  |  |  |  |  |  |  |
| Përfitimi për biznesin – njëherë |  |  |  |  |  |  |  |  |  |  |
| Përfitimi për biznesin – në vazhdim |  |  |  |  |  |  |  |  |  |  |
| Përfitimi për grupet e tjera – njëherë |  |  |  |  |  |  |  |  |  |  |
| Përfitimi për grupet e tjera – në vazhdim |  |  |  |  |  |  |  |  |  |  |
| Përfitim për buxhetin – në vazhdim \* |  |  |  |  |  |  |  |  |  |  |
| **Përfitimi në total** |  |  |  |  |  |  |  |  |  |  |
| **Përfitimi i zbritur në total** = Përfitimi në total x faktorin zbritës |  |  |  |  |  |  |  |  |  |  |
| **Vlera aktuale e kostos në total** |  |
| **Vlera aktuale e përfitimit në total** |  |
| **Vlera aktuale neto (VAN) =** Vlera aktuale e përfitimit në total – Vlera aktuale e kostos në total |  |

**Raporti i vlerësimit të ndikimit - Shtojca2/b**

***Tabelë: Vlera aktuale neto në total e çdo opsioni***

|  |  |  |  |
| --- | --- | --- | --- |
| **Opsioni** | **Vlera aktuale në mijë lekë** | | **Vlera aktuale neto në mijë lekë** |
| **Kosto** | **Përfitimi** |
| Opsioni 0 | **N/A** | **N/A** | **N/A** |
| Opsioni 1 | **N/A** | **N/A** | **N/A** |
| Opsioni 2 | N/A | N/A | N/A |